ಕ್ರಿಕೆಟರ್ ರವಿ ಬಿಷ್ಣೋಯ್ಗೆ ಭಾರತ ರಾಷ್ಟ್ರೀಯ ತಂಡದಲ್ಲಿ ಸ್ಥಾನ, ಐಪಿಎಲ್ನಲ್ಲಿ 4 ಕೋಟಿಗೆ ಬಿಕರಿ ಜೋಧ್ ಪುರ್, 27 ಜನವರಿಹಿ.ಸ ಆಯಂಕರ್ : ಕೆಲ ದಿನಗಳ ಹಿಂದಷ್ಟೇ ಐಪಿಎಲ್ನ ಹೊಸ ತಂಡವಾದ ಲಖನೌಗೆ 4 ಕೋಟಿ ರೂಪಾಯಿಗೆ ಬಿಕರಿಯಾಗಿದ್ದ ಯುವ ಕ್ರಿಕೆಟಿಗ, ಸ್ಪಿನ್ನರ್ ರವಿ ಬಿಷ್ನೋಯ್ ಇದೀಗ ಭಾರತ ತಂಡದಲ್ಲಿ ಸ್ಥಾನ ಪಡೆದು ಎಲ್ಲರ ಹುಬ್ಬೇರುವಂತೆ ಮಾಡಿದೆ.21 ವರ್ಷದ ರವಿ ಬಿಷ್ಣೋಯ್ ವೆಸ್ಟ್ ಇಂಡೀಸ್ ವಿರುದ್ಧದ ಏಕದಿನ ಮತ್ತು ಟಿ20 ಸರಣಿಗೆ ಭಾರತ ತಂಡದಲ್ಲಿ ಸ್ಥಾನ ಸಂಪಾದಿಸಿದ್ದಾರೆ. ಐಪಿಎಲ್ನಲ್ಲಿ ಪಂಜಾಬ್ ಕಿಂಗ್ಸ್ ಪರ ಆಡುತ್ತಿದ್ದ ರವಿಯನ್ನು ತಂಡ ಕೈಬಿಟ್ಟ ಬಳಿಕ ಇದೀಗ ಲಖನೌ ತಂಡ 4 ಕೋಟಿಗೆ ಹರಾಜಿಗೂ ಮುನ್ನವೇ ಖರೀದಿಸಿದೆ. ರವಿ ಬಿಷ್ಣೋಯ್ ಪಂಜಾಬ್ ಪರ 23 ಪಂದ್ಯಗಳಲ್ಲಿ 24 ವಿಕೆಟ್ ಪಡೆದಿದ್ದಾರೆ. ಇದಲ್ಲದೇ 2020 ರಲ್ಲಿ ಭಾರತ ಅಂಡರ್19 ತಂಡದಲ್ಲೂ ಆಟವಾಡಿದ ಅನುಭವ ಹೊಂದಿದ್ದಾರೆ. ಇನ್ನು ಭಾರತ ಏಕದಿನ ಮತ್ತು ಟಿ20 ತಂಡದಲ್ಲಿ ಸ್ಥಾನ ಪಡೆದಿರುವ ಯುವ ಸ್ಪಿನ್ನರ್ ರವಿ ಸಾಧನೆಗೆ ರಾಜಸ್ಥಾನ ಮುಖ್ಯಮಂತ್ರಿ ಅಶೋಕ್ ಗೆಹ್ಲೋಟ್ ಟ್ವೀಟ್ ಮಾಡಿ ಅಭಿನಂದನೆ ಸಲ್ಲಿಸಿದ್ದಾರೆ. ವೆಸ್ಟ್ ಇಂಡೀಸ್ ವಿರುದ್ಧದ ಸರಣಿಗೆ ಆಯ್ಕೆಯಾಗಿದ್ದಕ್ಕೆ ಅಭಿನಂದನೆಗಳು. ಉತ್ತಮ ಪ್ರದರ್ಶನ ನೀಡಿ ಎಂದು ಹಾರೈಸಿದ್ದಾರೆ. ಇದಲ್ಲದೇ ರವಿ ಬಿಷ್ಣೋಯ್ ಮನೆಯಲ್ಲಿ ಸಂಭ್ರಮ ಮನೆ ಮಾಡಿದ್ದು, ಬುಧವಾರ ರಾತ್ರಿ ಕೇಕ್ ಕತ್ತರಿಸಿ ಸ್ವಾಗತಿಸಲಾಗಿದೆ.ಹಿಂದೂಸ್ತಾನ್ ಸಮಾಚಾರ್